Armata israeliană a distrus un întreg sat palestinian: "Au intrat cu buldozerele".
Armata israeliană a distrus un sat palestinian, iar zeci de oameni au fost lăsaţi fără case. Israelul controlează Cisiordania încă din 1967. Palestinienii din zonă trebuie să ceară acordul pentru a construi ceva, dar de multe ori sunt refuzaţi.
Armata israeliană a distrus casele la aproape 80 de palestinieni din Cisiordania, într-o operaţiune rară care a vizat o întreagă comunitate, relatează The Journal.Buldozerele israeliene au distrus satul cu tot ce a însemnat el: corturi, magazii, toatele portabile şi panouri solare, potrivit unui fotograf AFP aflat la faţa locului.Armata israeliană se apără şi spune că a distrus "structurile construite ilegal într-o zonă de antrenament militar din Valea Iordanului". Valea Iordanului face parte din Zona C din Cisiordania, care este controlată în totalitate de armata israeliană, care ocupă Cisiordania din 1967.Sub regulile israeliene, palestinienii nu pot construi case în acea zonă fără a primi acordul în prealabil. De multe ori sunt refuzați, aşadar demolările sunt destul de comune.Abdelghani Awada, unul dintre palestinienii lăsaţi fără casă, a povestit clipele de groază: "Ne-au dat doar 10 minute să ne evacuăm casele, apoi au început să intre cu buldozerele".